sv da da da da da da hu de en da de sv da en en da da en nl it hbs_lat da da da da sv da da sv en da sv en da en da da da da da hu de en da de sv da en en da da en nl it hbs_lat da da da da sv da da sv en da sv en da en da da nl it en en da da da da da da da en da da sv nl da ca en sv da da it en it sv it sv it da da da nb da da nb da da nb da da da da ru de sv fr de sv es en es tr da
Rosenborg Slot - Dansk Arkitektur Center - DAC
Photo: Wonderful Copenhagen, Copenhagen Media Center
Rosenborg Slot blev til over en længere årrække. Alligevel fremstår slottet som en harmonisk helhed i nederlandsk renæssance.
I 1606 opkøbte Christian IV nogle grunde uden for den daværende Nørrevold. Her anlagde han Kongens Have. Samme år startede han opførelsen af et lille lystslot i haven – en toetagers bygning halvt så lang som det nuværende Rosenborg. Lystslottet skulle være et åndehul som modvægt til det gamle og indelukkede Københavns Slot.
I 1613-15 blev Rosenborg udvidet til dets fulde længde. I 1616-24 blev bygningen forhøjet med en etage, der rummer den lange Riddersal. Samtidig opførte man et cirka 50 meter højt tårn på vestsiden, og på østsiden blev to karnapper ombygget til to mindre tårne. Først i 1633-34 færdiggjordes slottets østside med et fritstående, ottekantet trappetårn, der var forbundet med hovedhuset via et kort galleri med sandstensudsmykninger.
Selvom der altså fra starten ikke var en overordnet plan, endte slottet alligevel med at udgøre en fin helhed i nederlandsk renæssance. Christian IV har højst sandsynligt haft afgørende indflydelse på udformningen, og slægtskabet med det lidt ældre Frederiksborg Slot i Hillerød er tydelig. Kongen har dog muligvis fået hjælp af arkitekten Hans van Steenwinckel den yngre.
Kongens og dronningens private gemakker lå i stueetagen, hvis rumfordeling stort set er uændret. Her fik Christian IV lavet lydkanaler i væggene, så hans gæster kunne underholdes med musik fra et orkester, der sad skjult i kælderen. Førstesalen blev ændret en del under Frederik IV, mens andensalen stadig rummer den overdådige riddersal. Her ses de oprindelige kaminer og et fornemt stukloft fra 1706-07.
I begyndelsen af 1700-tallet blev ydermurene efter tidens mode overmalet med grå maling. I begyndelsen af 1800-tallet forsøgte man at genskabe det oprindelige udseende med rød maling opdelt af sorte fuger. Fra 1866 stod arkitekten Ferdinand Meldahl for en omfattende restaurering, der blandt andet fjernede overmalingerne og udskiftede store dele af murværkets sandsten.
Rosenborg blev brugt som de kongeliges lystslot frem til cirka 1710. På det tidspunkt opgav Christian IV’s oldebarn Frederik IV slottet til fordel for andre og mere tidssvarende sommerboliger. Herefter blev Rosenborg museum for kongehusets mest kostbare skatte heriblandt kronjuvelerne. Slottet åbnede for offentligheden i 1838, og der er stadig adgang til både slottet og rigets kronjuveler.
Photo: Wonderful Copenhagen, Copenhagen Media Center
Hans van Steenwinckel den yngre
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.